**Dobeles pirmsskolas izglītības iestādes “Jāņtārpiņš”**

**pašnovērtējuma ziņojums**

|  |  |
| --- | --- |
|  Dobele, 13.11.2021. |   |
| (vieta, datums) |   |

Publiskojamā daļa

SASKAŅOTS

|  |  |  |
| --- | --- | --- |
|  Dobeles novada Izglītības pārvaldes vadītāja |   |   |
| (dokumenta saskaņotāja pilns amata nosaukums) |
|   |   | Aija Didrihsone |
| (paraksts) |   | (vārds, uzvārds) |
| 13.11.2021.  |   |   |
| (datums) |   |   |

1. **Izglītības iestādes vispārīgs raksturojums**
	1. **Izglītojamo skaits un īstenotās izglītības programmas 2020./2021.māc.g.**

|  |  |  |  |  |  |
| --- | --- | --- | --- | --- | --- |
| **Izglītības programmas nosaukums**  | **Izglītības****programmas** **kods** | **Īstenošanas vietas adrese** **(ja atšķiras no juridiskās adreses)** | **Licence** | **Izglītojamo skaits, uzsākot programmas apguvi vai uzsākot 2020./2021.māc.g.**  | **Izglītojamo skaits, noslēdzot programmas apguvi vai noslēdzot 2020./2021.māc.g.** |
| **Nr.** | **Licencēšanas****datums** |
| Vispārējās pirmsskolas izglītības programma | 01011111 |  | V-5572 | 02.10.2021. | 210 | 215 |
| Speciālās pirmsskolas izglītības programma izglītojamajiem ar fiziskās attīstības traucējumiem  | 01015311 |  | V-5573 | 02.10.2021. | 1 | 2 |
| Speciālās pirmsskolas izglītības programma izglītojamajiem ar smagiem garīgās attīstības traucējumiem vai vairākiem smagiem attīstības traucējumiem | 01015911 |  | V-3790 | 24.08.2020. | 1 | 2 |

* 1. **Pedagogu un atbalsta personāla nodrošinājums**

|  |  |  |  |
| --- | --- | --- | --- |
| **NPK** | **Informācija** | **Skaits** | **Komentāri (nodrošinājums un ar to saistītie izaicinājumi, pedagogu mainība u.c.)** |
|  | Pedagogu skaits izglītības iestādē, noslēdzot 2020./2021.māc.g. (31.08.2021.) | 28 | Izglītības iestāde ir nodrošināta ar nepieciešamajiem pedagogiem pirmsskolas izglītības programmu īstenošanai. |
|  | Ilgstošās vakances izglītības iestādē (vairāk kā 1 mēnesi) 2020./2021.māc.g. | - |  |
|  | Izglītības iestādē pieejamais atbalsta personāls, noslēdzot 2020./2021.māc.g. | 4 | Skolotājs logopēds.Pirmsskolas iestādes māsa.Asistents.Psihologs ir pieejams no Dobeles Jaunatnes iniciatīvu un veselības centra. |

* 1. **Informācija, kura atklāj izglītības iestādes darba prioritātes un plānotos sasniedzamos rezultātus 2021./2022.māc.g**. (kvalitatīvi un kvantitatīvi, izglītības iestādei un izglītības iestādes vadītājam)

**1.Prioritāte** Kvalitatīva, kompetencēs balstīta pirmsskolas izglītības mācību satura īstenošana.

**Plānotie sasniedzamie rezultāti:**

**Kvalitatīvie:**

* Pilnveidota bērnu mācību sasniegumu vērtēšanas kārtība, lai uzskatāmāk atspoguļotu ikviena bērna individuālās attīstības dinamiku.
* Grupu mācību darbā aktīvi iesaistās skolotāju palīgi, kopā ar skolotājiem nodrošinot kvalitatīvu atbalstu bērniem individuālo mācību uzdevumu veikšanā.
* Grupu mācību darba plānošana notiek grupu skolotājiem sadarbojoties ar mūzikas un sporta skolotājiem, kopīgi izvēloties bērniem aktuālu tēmu un sasniedzamos rezultātus, kas saistīta ar izglītības programmu, bērnu interesēm un notikumiem sabiedrībā un daba.
* Ieviestas jaunas darba metodes sadarbībai ar vecākiem, veicināt ikviena vecāka ieinteresētību iesaistīties sava bērna attīstības sekmēšanā.

**Kvantitatīvie:**

* 100 % pedagogi īsteno bērnu mācību sasniegumu vērtēšanu e-klasē, lai uzskatāmāk atspoguļotu individuālās attīstības dinamiku ikviena bērna izaugsmei.
* 70% skolotāju palīgi ikdienā palīdz grupas skolotājiem darbā ar bērniem kompetenču pieejas īstenošanā un individuālo mācību uzdevumu veikšanā.
* 100 % pedagogu piedalās savstarpējās mācīšanās aktivitātēs.
* 80% pedagogi grupas darba plānošanu veica komandā.
* 50% mācību satura bērni apgūst āra vidē.
* 50% vecāku seko līdzi skolotāju ierakstiem e-klasē.

**2.Prioritāte** Bērnu patstāvīgās darbības un pašvadītas mācīšanās sekmēšana, atbilstoši kompetenču pieejai mācību saturā.

**Plānotie sasniedzamie rezultāti:**

**Kvalitatīvie:**

* Ir ieviestas kompetencēs balstītas jaunas darba formas, akcentējot bērnu pašvadītas mācīšanās prasmju attīstīšanu.
* Izglītības iestādē pilnveidota materiāltehniskā bāze un vide bērnu pašvadītas mācīšanās prasmju attīstīšanai.
* Izstrādāti diferencēti mācību materiāli, balstoties uz konkrētiem sasniedzamajiem rezultātiem dažādās mācību jomās.

**Kvantitatīvie**

* 80% pedagogi organizē ikdienas darbu ar bērniem, akcentējot pašvadītu mācīšanos un ievērojot bērnu individuālās vajadzības.
* 90% pedagogi ikdienas darbā izmanto tehniskos mācību līdzekļus bērnu pašvadītas mācīšanās prasmju attīstīšanai (gaismas un smilšu galdi, gaismas molberti, interaktīvā tāfele, portatīvie datori, CD atskaņotāji).
* 100% pedagogu bērnu pašvadītas mācīšanās prasmju attīstīšanai izstrādā didaktiskos mācību materiālus, balstoties uz sasniedzamajiem rezultātiem mācību jomā.
1. **Izglītības iestādes darbības pamatmērķi**
	1. **Izglītības iestādes misija**

Bērniem draudzīga, attīstoša, iekļaujoša un atbalstoša iestādes vide, kurā radoša komanda profesionāli sadarbojoties, rosina bērnam izzināt sevi un apkārtējo pasauli, attīstot individuālās spējas un prasmes, mērķtiecīgi sagatavojoties pamatizglītības apguvei.

* 1. **Izglītības iestādes vīzija par izglītojamo**

Bērns ir pētnieks un radošs darītājs, lietpratējs izaugsmē, kurš dzīvo veselīgi, droši un aktīvi, patstāvīgi darbojas, ar prieku mācās, gūstot pieredzi par sevi, apkārtējo pasauli, savstarpējo mijiedarbību tajā un ir atbildīgs sabiedrības dalībnieks.

**2.3.Izglītības iestādes vērtības cilvēkcentrētā veidā**

Cieņpilna, atbildīga, uz sadarbību vērsta, droša iestāde ir pamats bērna attīstībai un labsajūtai. Iestādes vērtības parāda mums to, kā dzīvot un uzvesties šeit, parāda to, kas mums ir svarīgs, lai savā iestādē mēs visi justos labi un droši.

* 1. **2020./2021. mācību gada darba prioritātes (mērķi/uzdevumi) un sasniegtie rezultāti**

|  |  |  |
| --- | --- | --- |
| **N.p.k.** | **Prioritāte** | **Sasniegtie rezultāti** |
| 1. | Kvalitatīva, kompetencēs balstīta pirmsskolas izglītības mācību satura īstenošana.  | 1. Pedagogi apguvuši zināšanas profesionālās pilnveides kursos, semināros, e-vidē par kompetencēs balstīta pirmsskolas izglītības mācību satura īstenošanu.
2. Organizētas mērķtiecīgas pedagogu savstarpējās mācīšanās aktivitātes, vadītas un analizētas rotaļnodarbības.
3. Izstrādāts vienots mācību gada tematiskais plāns, iekļaujot lielo jautājumu, caurviju prasmes, vērtības un tikumus, mērķtiecīgai pirmsskolas mācību satura programmai apguvei.
4. Mēneša tematisko plānu veidošana notiek kopā ar bērniem, kas dod iespēju katram bērnam rast atbildi uz viņam aktuālu jautājumu, kas saistīts ar bērna interesēm, notikumiem sabiedrībā un dabā.
5. Pedagogi mērķtiecīgi organizē bērniem aktivitātes dabā, āra vidē.
6. Katru mēnesi izglītības iestāde organizē sporta aktivitātes atbilstoši tēmai, pilnveidojot bērniem izpratni par veselīgu dzīvesveidu.
 |
| 2. | Grupu mācību darba plānošanā mērķtiecīgi lietot skolvadības sistēmu e-klase.  | 1. Pedagogi apguvuši prasmes, kā mācību darba plānošanu un bērnu mācību sasniegumu vērtēšanu var veikt skolvadības sistēmā e-klase.
2. Visi pedagogi grupu darba plānošanu veic skolvadības sistēmā [www.e-klase.lv](http://www.e-klase.lv).
 |
| 3. | Pilnveidot bērnu zināšanas par rīcību nestandarta situācijās, kas apdraud viņu drošību un veselību. | 1. Bērniem organizētas tikšanās ar policijas darbiniekiem, pilnveidojot zināšanas par drošību uz ielas un mājās.
2. Visā iestādes teritorijā ir izveidota vide ar vizuālā atbalsta metodiskiem materiāliem, kas veicina bērna drošību un piederību iestādei (rituāli, piktogrammas, norādes utt.).

Mācību gada sākumā tika organizētas mācību ekskursijas uz DJIVC, lai dažādotu bērnu zināšanas par rīcību nestandarta situācijās. |

1. **Kritēriju izvērtējums**
	1. Kritērija “Administratīvā efektivitāte” stiprās puses un turpmākas attīstības vajadzības

|  |  |
| --- | --- |
| **Stiprās puses** | **Turpmākās attīstības vajadzības** |
| Izglītības iestādes pašvērtēšanā un attīstības plānošanā sistemātiski iesaistītās visas mērķgrupas (darbinieki, iestādes padome, vecāki), pārsvarā pēc iestādes vadības iniciatīvas. | Lai iegūtu vispusīgākus rezultātus kvalitatīvam un sistemātiskam izglītības iestādes darbam, mērķtiecīgāk jāiesaista visi iestādes darbinieki iestādes darba plānošanas un pašvērtēšanas procesos. |
| Izglītības iestādes vadītāja pārrauga un nodrošina labvēlīgu vidi izglītības iestādē, veicina personāla izpratni par izglītības iestādes vīziju, misiju un mērķu sasniegšanu.Izglītības iestādes vadītāja savas profesionālās kompetences ietvaros veido gan formālas, gan neformālas darba grupas ar vecākiem, pedagogiem, darbiniekiem: aktualizē iestādes darbības un attīstības jautājumus; veicina pieredzes apmaiņu un risina problēmsituācijas. Ikdienā izglītības iestādes vadītāja pievērš uzmanību darbinieku labbūtībai (sarunas, emocionālais atbalsts).  | Veicināt personāla līdzatbildību visos procesos, lai veidotos mācīšanās kopiena izglītības iestādē un vienota izpratne par ikviena personisko atbildību pārmaiņu īstenošanā. |
|  Izglītības iestādē tiek veidota atbalstoša vide izglītības inovāciju ieviešanai.Izglītības iestādes vadītāja kopā ar vadības komandu ikdienā sistemātiski pārrauga procesus, kuros tiek īstenotas kvalitatīvas mācības iekļaujošā vidē (grupu apmeklējumi, sarunas ar pedagogiem, nodarbību vērojumi, sapulces).Izglītības iestādē vadības komanda strādā vienoti pie kopīgu mērķu sasniegšanas, kā arī katrs komandas loceklis uzņemas konkrētus darba pienākumus, atbildību, pārraudzību un darba analīzi.  | Ņemot vērā sasniegtos rezultātus iepriekšējā mācību gadā, regulāri un mērķtiecīgi aktualizēt iestādes izglītības kvalitātes mērķus un sasniedzamos rezultātus (vadības komanddarbs, darbinieku informēšana un iesaistīšana). Pilnveidot zināšanas par krīzes komunikāciju un medijpratību. |
| Izglītības iestādes vadītāja īsteno efektīvu finanšu un materiāltehnisko resursu pārvaldību, regulāri izzina attīstības vajadzības (aptaujas, sarunas, sadarbība ar dibinātāju, budžeta izpildes analīze). Atbilstoši attīstības vajadzībām veic finanšu resursu plānošanu, domājot par inovatīvas un mūsdienīgas vides izveidi bērniem ar speciālām vajadzībām (āra laukumu labiekārtošana, vizuālā atbalsta mācību materiāli). | Izglītības iestādes vadītājam ir nepieciešams papildināt zināšanas par finanšu resursu piesaistu no ES projektiem, citām organizācijām. |

* 1. Kritērija “Vadības profesionālā darbība” stiprās puses un turpmākas attīstības vajadzības

| **Stiprās puses** | **Turpmākās attīstības vajadzības** |
| --- | --- |
| Izglītības iestādes vadītājai ir zināšanas un izpratne par iestādes darbības tiesiskumu. Dokumenti tiek izstrādāti saskaņā ar spēkā esošajiem ārējiem normatīvajiem aktiem, noformēti atbilstoši izstrādes prasībām.  |  |
| Izglītības iestādes vadītāja pārzina vadības un līderības stratēģijas, metodes un stilus, spēj tās pielietot praksē atbilstoši konkrētajai situācijai, nodrošinot efektīvu izglītības iestādes darbību. | Pilnveidot profesionālās kompetences personāla pārvaldībā, uz attīstību un sadarbību vērstā izglītības iestādes darbībā. |
| Tiek īstenota cieņpilna savstarpējā komunikācija ar personālu un vecākiem.  | Pilnveidot komunikāciju krīzes apstākļos. |
| Izglītības iestādes vadītāja vienmēr uzņemas atbildību, veido pozitīvu vidi, cieņpilni atrisina konfliktsituācijas.  | Izzināt izglītības iestādes kolektīva labsajūtas līmeni un apmierinātību ar darbu.  |
| Izglītības iestādes vadītāja orientējas jautājumos par pārmaiņām izglītības politikā, plānveidīgi organizē sanāksmes, diskusijas un mācīšanās grupas, rodot optimālākās attīstības stratēģijas, sastādot konkrētu rīcības plānu un pārraugot tā realizāciju, organizējot nepieciešamo palīdzību bērniem, viņu vecākiem, skolotājiem, iestādes darbiniekiem.  | Regulāri izzināt un aktualizēt pārmaiņas un inovācijas izglītības nozarē, popularizējot un veicinot to ieviešanu izglītības iestādē. |
|  Izglītības iestādes vadītāja labi pārzina izglītības iestādes mācību un audzināšanas darba jautājumus. Izglītības iestādē par mācību un audzināšanas darbu plānošanu atbild vadītājas vietniece izglītības jomā, bet izglītības iestādes vadītājs ir iesaistīts un aktīvi piedalās visās aktivitātēs, kas saistītas ar pedagoģiskā darba plānošanu un izvērtēšanu. | Izglītības iestādes vadītājai papildināt zināšanas un regulāri interesēties par aktuālajiem pētījumiem pedagoģijā, skolvadībā un iestāžu pārvaldībā. |

* 1. Kritērija “Atbalsts un sadarbība” stiprās puses un turpmākas attīstības vajadzības

| **Stiprās puses** | **Turpmākās attīstības vajadzības** |
| --- | --- |
| Izglītības iestādes vadītāja mērķtiecīgi sadarbojas ar dibinātāju, kopīgi plānojot iestādes ikgadējo darbību (budžeta plānošana, tarifikācijas, pedagogu profesionālās kompetences pilnveide, dokumentu izstrāde, problēmrisināšana utt.). | Pilnveidot sadarbību ar dibinātāju iestādes ilgtermiņa attīstības kopīgam redzējumam (stratēģiskā attīstība, izglītības kvalitātes mērķu definēšana). |
| Izglītības iestādei ir veiksmīga sadarbība ar dažādām institūcijām preventīvā darba nodrošināšanā, drošības, veselīga un atbildīga dzīves veida, saskarsmes, personības izaugsmes, karjeras un citos jautājumos.  | Nodrošināt efektīvu sadarbību ar citām pašvaldības institūcijām bērnu labklājības un drošības nodrošināšanā.  |
| Izglītības iestādes vadītāja regulāri informē un iesaista kolektīvu un vecākus pārmaiņu un inovāciju ieviešanā (kompetenču pieeja, e-klase, savstarpējā mācīšanās utt.).Izglītības iestādei ir vienots nākotnes redzējums par iestādes stabilitāti un attīstību ilgtermiņā. | Pilnveidot sistēmu izglītības iestādes organizācijas kultūras veidošanā un inovāciju ieviešanā (darbinieku un vecāku aktīvāka iesaiste, mācīšanās organizācijā pamatprincipu ieviešana).Plašāk iesaistīties dažāda mēroga projektos par iekļaujošo izglītību.  |
| Izglītības iestādes vadītāja pārrauga un kopā ar vadības komandu sistemātiski organizē pedagogu savstarpējās pieredzes apmaiņas un komanddarba aktivitātes (kopīga darba plānošana, ikmēneša pieredzes apmaiņas sanāksmes, nodarbību savstarpējā vērošana, profesionālās pilnveides kursi). Vadības komanda katru gadu organizē individuālās sarunas ar darbiniekiem, izzinot un motivējot darbiniekus pilnveidot savu darba kvalitāti. Izglītības iestādes vadība organizē darbiniekiem aktivitātes kolektīva saliedēšanai (ekskursijas, svētku svinēšana). | Pilnveidot pedagogu profesionālās kompetences un pieredzes apmaiņas iespējas, sadarbojoties ar citām izglītības iestādēm.Atbalsta komandas darba pilnveide bērnu ar speciālām vajadzībām individuālo attīstības vajadzību izpētē un nodrošināšanā (tikšanās ar vecākiem, bērnu individuālās attīstības dinamikas analīze). |
| Izglītības iestādes vadītāja nodrošina vecāku iesaisti izglītības iestādes darbībā, īstenojot daudzveidīgas komunikācijas aktivitātes (sarunas ar vecākiem, vecāku sapulces, individuālas konsultācijas, e-klase, iesaiste mācību darbā,).  Izglītības iestāde īsteno mērķtiecīgas aktivitātes vecāku izglītošanai par mācību un audzināšanas jautājumiem.  | Ieviest jaunas darba formas sadarbībā ar vecākiem, lai veicinātu ikviena vecāku ieinteresētību sadarboties sava bērna attīstības sekmēšanā. |
| Izglītības iestādes vadītāja atbalsta izglītības iestādes padomes darbu, rosinot iesaistīties izglītības iestādes attīstības sekmēšanā un kvalitātes izvērtēšanā (iepazīstināšana ar iestādes darbību, uzklausīšana, anketēšana, atgriezeniskās saites nodrošināšana). | Pilnveidot izglītības iestādes padomes darbu izglītības iestādē definēto mērķu sasniegšanā un sasniegtā izvērtēšanā.  |

* 1. Kritērija “Pedagogu profesionālā kapacitāte” stiprās puses un turpmākas attīstības vajadzības

|  |  |
| --- | --- |
| **Stiprās puses** | **Turpmākās attīstības vajadzības** |
| Pedagogu izglītība un profesionālā kvalifikācija atbilst normatīvo aktu prasībām. Informācija par pedagogu izglītību un profesionālo kvalifikāciju ir savlaicīgi ievadīta un aktualizēta VIIS sistēmā. |  |
| Profesionālās kompetences pilnveide pedagogiem tiek plānota un organizēta atbilstoši normatīvo aktu prasībām, pārmaiņām izglītībā, pedagogu vajadzībām un interesēm. |  |
| Izglītības iestādē visiem pedagogiem ir nodrošināta optimālā noslodze, atbilstoši pedagogu vēlmēm un iespējām. Pedagogi iesaistās savas profesionālās darbības novērtēšanā, iegūstot atbilstošu kvalitātes pakāpi.  | Aktīvāk iesaistīt pedagogus savas profesionālās darbības novērtēšanā, lai izvērtētu pedagogu profesionālo meistarību un kompetenci. |
| Katra mācību gada beigās pedagogi veic sava darba pašvērtējumu, sniedz informāciju par nepieciešamo profesionālo pilnveidi un attīstības vajadzībām.  | Pilnveidot pedagogu profesionālās darbības kvalitātes pilnveides sistēmu (dalīšanās pieredzē pēc profesionālās pilnveides kursu apmeklēšanas, ieviesto pārmaiņu izvērtējums utt.). |

1. **Informācija par lielākajiem īstenotajiem projektiem par 2020./2021.māc.g.**
	1. to īsa anotācija un rezultāti;

Izglītības iestāde no 2019.gada 1.septembra īsteno Erasmus+ KA101 skolu mobilitātes projektu “Iekļaujošā izglītība un vienlīdzīgas izglītošanās iespējas ikvienam”, kas ietver kvalitatīvas pirmsskolas izglītības, iekļaujošās izglītības nodrošināšanu ikvienam.

Projekta mērķis ir pilnveidot iekļaujošās izglītības kvalitāti Dobeles novada izglītības iestādēs. Veiktās aktivitātes:

* Divi pedagogi piedalījās profesionālās pilnveides kursos Grieķijā, Kalamatā, tēmas “Towards the inclusive classroom: best practice ” un “Special Needs Educatio:A stepby-step approach”.
* Organizēti vairāki pieredzes apmaiņas semināri ar Dobeles novada izglītības iestādēm, izveidoti mācību materiāli.
* Izveidots un darbību turpina e-Twinning projekts “ Drošību un piederību veicinoša vide pirmsskolā un sākumskolā bērniem ar speciālām vajadzībām ”.
1. **Informācija par institūcijām, ar kurām noslēgti sadarbības līgumi**
	1. (izglītības programmu īstenošanai)

 Noslēgts līgums ar Skolvadības sistēmu E-klase.

1. **Audzināšanas darba prioritātes trim gadiem un to ieviešana**
	1. Prioritātes (bērncentrētas, domājot par izglītojamā personību)

**Audzināšanas darba prioritātes:**

* Veicināt bērna audzināšanas procesā būtiskāko tikumu (atbildība, centība, godīgums, laipnība, līdzcietība, savaldība, taisnīgums) izkopšanu, drošības un veselīga dzīvesveida izpratni un pielietošanu ikdienā.
* Veidot izpratni par piederību Latvijas valstij, audzināt cieņu pret valsts nacionālajām vērtībām, nodrošināt iespēju apgūt nepieciešamās zināšanas un demokrātijas vērtības**.**.
* Organizēt pasākumus izglītojamo patriotisma audzināšanā.
	1. 2-3 teikumi par galvenajiem secinājumiem pēc mācību gada izvērtēšanas

Izvērtējot iepriekšējā mācību gadā sasniegtos rezultātus, var secināt, ka uzsvars tika likts uz pozitīvas uzvedības aktualizēšanu, atbalstīšanu un būtiskāko tikumu izkopšanu, izmantojot dažādas rotaļas un literāros darbus rotaļnodarbībās, pasākumos, sabiedrībā, uz ielas, pastaigu un ekskursiju laikā. Organizēti pasākumi bērnu patriotisma audzināšanā – valsts svētku svinēšana, gadskārtu ieražu svētki, veidota kultūridentitāti attīstoša vide iestādē. Veicināta bērna piederības sajūta, izveidojot grupās stendus par savu dzimto pilsētu un valsti.

1. **Citi sasniegumi**
	1. Jebkādi citi sasniegumi, par kuriem vēlas runāt izglītības iestāde (galvenie secinājumi par izglītības iestādei svarīgo, specifisko).
* Viens pedagogs ir apguvis pedagogu profesionālās kompetences pilnveides programmu “Tālākizglītotāju un mācīšanās konsultantu sagatavošana pirmsskolām reģiona vajadzībām”. Pedagogs ikdienā konsultē un sniedz ieteikumus pārējiem pedagogiem.
* Izglītības iestādē izveidota un darbojas Sajūtu taka.
* Ar vecāku līdzdalību iestādes teritorijā izveidots augļu, sakņu un puķu dārzs.
* Bērni aktīvi piedalījās Prāta sporta spēlēs “Zemgale-2020”, saņemot atzinības rakstus no Dobeles novada Izglītības pārvaldes par piedalīšanos spēlē “Rādi, ko tu vari” un “Dambrete 6-gadīgajiem”.